Pildimängu õige vastus – Propastop
03.03.2024
Veebruari pildimängus küsisime, millisest paigast on tehtud selle loo juures olev Vallo Kruuseri foto.
Üks võimalus õige vastuse leidmiseks on uurida foto detaile ja nende põhjal pildistamiskoht geolokeerida. Näiteks võib aluseks võtta eelsuse, et fotol on Tallinn, leida Vikipeediast linna kõrgemate majade loendi ja neid Google Street View’ga läbi uurida. Abiks on otsitaval fotol nähtavad iseloomuliku kujuga aknad.
Nii jõuab Skyon majani aadressiga Maakri tänav 30, mis ongi õige vastus.
Foto on tehtud Skyoni majast suunaga kirdesse, taamal paistab Politseipark koos selle ümber asuvate iseloomulike ehitistega. Samad ehitised on tuvastatavad ka teisel Skyonist tehtud fotol Google Maps rakendusest.
Lahenduseni saab jõuda tegelikult ka lihtsamat teed pidi. Lugedes läbi mõistatuse aluseks artikli, on seal lause “Kohtume Maakri tänaval, Tallinna kõige värvilisemas pilvelõhkujas – Skytoni maja 16. korrusel Planet42 kontoris. Kogu kollektiiv on harjumatult lõbus seltskond.” Küllap leiab Planet42 kontori ka guugeldades.
Suur tänu kõigile, kes lahendust leidma vaevusid. Varasemad sarnased ülesanded leiad otsisõnaga “Pildimäng” või samanimelisest rubriigist.